सारे काम छोड़कर 25 ठेकेदार बनाएंगे सुविधाघर
नगर पालिका में ओडीएफ को लेकर बैठक में सीएमओ ने कहा-
भास्कर संवाददाता | नेपानगर
शुक्रवार को नेपा नगर पालिका में ओडीएफ को लेकर बैठक हुई। इसमें सीएमओ राजेश मिश्रा ने सभी काम छोड़कर 25 ठेकेदारों से सुविधाघर निर्माण कराने के लिए कहा। कर्मचारियों को लापरवाही पर वेतन काटने की बात कही। कर्मचारियों को मार्गदर्शन देकर काम में गति लाने के निर्देश दिए। कर्मचारियों को लक्ष्य और ठेकेदारों को निर्धारित समय में सुविधाघर निर्माण की बात कही।
नपा कार्यालय में दोपहर 12 बजे से एक बजे तक हुई बैठक में सीएमओ राजेश मिश्रा ने बताया नगर को ओडीएफ बनाना है। इसके लिए कर्मचारी अपने क्षेत्र में जल्द काम करें। नगर को खुले में शौच मुक्त कराने के लिए सभी को लक्ष्य दिया गया है। मिश्रा ने बताया शासन की ओर से सभी ठेकेदारों को 25 मार्च तक निर्धारित लक्ष्य पूरा करने के निर्देश दिए गए। सभी कार्यों को स्थगित कर सुविधाघर निर्माण को प्राथमिकता दे। बैठक में काम में लापरवाही करने वाले कर्मचारियों के खिलाफ भी कार्रवाई की जाना प्रस्तावित किया गया है। कर्मचारियों को हर दिन होने वाले कार्यों की जानकारी प्रस्तुत कराने के भी निर्देश दिए हैं। बैठक में कलेक्टर प्रतिनिधि जीपी दुबे, एसडीएम अनिल सपकाले, उपयंत्री अब्दुल मतीम, विजयसिंह कुशवाह उपस्थित थे।
hin_Deva hin_Deva mai_Deva hin_Deva hin_Deva